《走马引》
南北朝·傅縡

骢色表连钱，出冀复来燕。取用偏开地，为歌乃号天。

权奇意欲偏，躞蹀势难前。本珍白玉镫，因饰黄金鞭。

愿酬刍秣宠，千里得千年。

作者简介：（531—585）南朝陈北地灵州人，字宜事。七岁能诵古诗赋至十余万言，长好学，能属文。后依梁湘州刺史萧循，得博览群书。入陈，文帝时召为撰史学士。后主时累迁至秘书监，中书通事舍人。掌诏诰。笃性佛教，从僧惠朗受《三论》，著《明道论》，阐发其说。为文典丽，下笔辄成。性木强，负才使气，卒为施文庆等所谗，下狱死。有集，佚。